حاجرہ یامین

حاجرہ یامین پاکستان کی ابھرتی ہوئی ماڈل، ٹی وی اور فلمی اداکارہ ہیں۔ فاطمہ جناح ویمن یونیورسٹی سے فارغ التحصیل ہیں۔ حال ہی میں آئی ایس پی آر کی جانب سے بنائی گئی ڈراما سیریل عہد وفا میں وہ اداکاری کے جوہر دکھا رہی ہیں۔

حالات زندگی 
حاجرہ یامین کے والد سعودی عربین ایئر لائنز میں ملازمت کرتے تھے۔ اس لیے ان کی ابتدائی زندگی سعودی عرب میں گزری۔ ان کا خاندان 2000ء میں سعووی عرب سے پاکستان شفٹ ہوا۔ ان کا ایک بھائی اور چار بہنیں ہیں۔ انہوں نے روٹس اسکول سسٹم سے او لیول اور جامعہ فاطمہ جناح برائے خواتین اسلام آباد سے کمیونیکیشن میں گریجویشن کی تعلیم حاصل کی۔ ان کا تعلق اسلام آباد سے ہے، لیکن شو بزنس میں اپنا مستقبل بنانے کے لیے کراچی میں رہائش پذیر ہیں۔ ٹی وہ ڈراموں اور فلموں میں کام کرنے کا جنون انہیں کراچی لے آیا۔ ہاجرہ یامین نے اپنے فنی سفر کی ابتدا انور مقصود جیسے منجھے ہوئے ڈراما نگار کی سرپرستی میں کی۔ انورمقصود کے تھیٹر ڈراما سیاچن میں ہاجرہ یامین نے شاندار پرفارمنس کا مظاہرہ کیا۔ چند برس تھیٹر پر اداکاری کے کمالات دکھانے کے بعد وہ  ٹیلی وژن ڈراموں اور فلموں کی جانب آ گئیں۔ ہاجرہ کے قابلِ ذکر ٹیلی وژن ڈراموں میں بنجارن، بھولی بانو، تو دل کا کیا ہوا، تیری رضا، عشق نہ کریو کوئی، جے آئی ٹی، باندی، تعبیر، آس اور شہرِ ملال شامل ہیں۔ حال ہی میں آن ائیر ہونے والی ڈراما سیریل عہدِ وفا میں ناظرین انہیں احد رضا میر، عثمان خالد بٹ اور احمد علی اکبر کے مدِ مقابل اداکاری کرتے دیکھ رہے ہیں اور ان کی اداکاری کو کافی پسند کیا جا رہا ہے۔  

ہاجرہ یامین نے تھیٹر اور ٹی وی ڈراموں میں کام کرنے کے بعد فلموں میں بھی کام کیا ہے۔ انہیں اسما نبیل نے  مان جاؤ نہ میں سپورٹنگ رول کے لیے  اور بعد ازاں ہدایت کارہ شازیہ علی خان نے انہیں فلم پنکی میم صاحب میں دل چسپ کردار کے لیے کاسٹ کیا۔ جس پر انہیں لکس اسٹائل اعزاز برائے فلمی اداکارہ کے لیے نامزد کیا گیا۔

بیرونی روابط 
 آئی ایم ڈی  بی - آئی ڈی

حوالہ جات 

اکیسویں صدی کی پاکستانی اداکارائیں
بقید حیات شخصیات
پاکستانی فلمی اداکارائیں
پاکستانی ماڈل خواتین
پاکستانی ٹیلی ویژن اداکارائیں
کراچی کی اداکارائیں
پاکستانی اداکارائیں
ویکی محبوب خواتین، جنوبی ایشیا 2020ء کے تحت تخلیق کردہ مضامین
ویکی ڈیٹا سے مطابقت رکھنے والی مختصر تفصیل